als_Latn dik_Latn sag_Latn
E ftuar sot pasdite në emisionin "Fans Club" në Top Channel ajo ka rrëfyer se në fakt prej disa kohësh vuan nga një sëmundje e rëndë. "Para 2-3 vjetësh nuk ndihesha mirë nga ana shëndetësore ndaj nisa të bëja disa analiza në Itali. Pas vizitës mjekja më tha 'është kancer'. E përjetova shumë shumë keq, u ktheva dhe vazhdova analizat këtu dhe më thanë se në fakt bëhet fjalë për një masë të vogël. Kam kaluar muaj vërtet të vështirë" deklaroi 30 vjecarja.
E çiltër, e përlotur ajo tregoi se në fakt e jeton çdo ditë si të jetë e fundit dhe pavarësisht kësaj ndoshta do t'i duhet të kurohet gjithmonë e madje së shpejti do të ketë rezonancën e radhës.
Ndër të tjera ajo foli pak edhe për historinë e saj të dashurisë dhe pohoi se ekziston një lidhje e rëndësishme 7 vjeçare në jetën e saj por që së fundmi ka pasur luhatje dhe vështirësi edhe për shkak të problemeve të saj shëndetësore.
als_Latn als_Latn als_Latn